Nyeste Skilderie af Kiøbenhavn, 1822-07-23
Da Oversagfører Petrejus tilbød sig at være Ex ministerens Defensor, mistede han sit Embede. Ved Danmarks Mellemkomst fik han imidlertid sin Frihed. - Af den bekiendte Friherre v. Görtz, der, efter Carl den 12tes Død, blev halshugget i Sverrig, findes her et mørkt Skyggebillede. Han var en hidsig, despotisk og bestikkelig Minister. Han var bleven Amtmand i Tøndern, men solgte sin Post til en anden; han indførte Domainernes Forpagtning og en Saltforpagtning, foruden andre indbringende Monopoler, tilintetgjorde Privilegier, og nedlagde hele Landsbyer; forhøiede Prisen paa Stempelpapir, og bragte sine Ministerialindkomster til 12,000 Rdl.; solgte geistlige og verdslige Embeder &c. - Af Landinspecteur Gudne findes her Anskuelser og Forslag til en ny Landsmatricul for Slesvig og Holsteen. Forf. støtter sig paa den Sætning, at enhver Stat især maa beskatte sin Hovednæringsvei. Den danske Beskatningsmaade fra A. 1681 har for vor Tidsalder meget Uhensigtsmæssigt, men den blev god, da den blev lovmæssig. Bedre er allerede hiin om Fundationen af Nytte og Brug 1802. Forf. mener, at de indtil det 19de Aarhundrede grundede Real afgivter bleve kjøbte eller arvede, og maatte blive til Statens Bedste. Statsgielden gjorde det imidlertid nødvendigt, at afkjøbe de gamle Afgivter og Bankfonds mod tilbageleverede Statsobligationer. Da Afgivten af Nytte og Brug fra 1802 stiger og falder efter Statsfornødenhederne, saa er en Fastsættelse deraf i Naturalier unødvendig. - Af en Fortegnelse over Huset Gottorps landsherlige Jndtægter af de Slesvigske og Holsteenske Landskaber og Amter fra A. 1641 sees, at Aarsagen, hvorfor for 200 Aar siden saa mange Sviin bleve fedede i de rigtig nok efter Overfladen meget større Skove, laae deri, at de store hundredeaarige Ege og Bøge med langt udbredte Grene vare den Gang meget hyppige, de stode i Ly af andre saadanne Kjæmper i Muldjord, hvori i Aarhundreder Stamme- og Løvforraadnelse havde opdynget sig, altsaa meget varme fra den ene og meget vel nærede fra den anden Side. Disse Kjæmper skadede ikke Græsgangene, gjødede tvert imod deres Rod, da i deres Skygge vildt og tamt Qvæg laae. Spinene oprodede med deres Tryner de Olden og Bøgekjærner, der laae i Græsset, og forbedrede saaledes den beskyggede Overjords Vegetation og dens Forbindelse med Sugerødderne. Derfor bare de fordeelagtigen stillede Skovtræer den Gang endeel Tønder Fra aarligen, og bleve af de daværende Forstmænd benyttede ligesom Frugttræerne endog ved Landeveiene af de nuværende Gartnere. J hine Dage var Fedningen en Hovedindtægt for Godserne, og man paastod med Ret, at en god Skovbund med gamle høistammede Ege- og Bøgetræer indbragte langt mere i reen Jndtægt end en frugtbar Korn bund. Nogle 2 til 300 Aar gamle Godsregninger fra Hertugdømmerne have bevaret os enkelte Stammers Cubikindhold eller Tallet paa de deraf skaarne Bræder, hvoraf man kan slutte, at vore Skove indbefattede Træer af utrolig Størrelse. Ogsaa solgte man den Gang Huus- og Skibs Gavntømmer; til Brændeved gav andre Træarters Affald eller Benyttelse Forraad nok. - Kornpriserne vare for 200 Aar siden frygtelig afvexlende. Da nu mere Korn avles og Søhandelen er friere, saa have vi mindre at frygte for Hungersnød end vore Forfædre. Ogsaa levede den Gang Landmanden, som endnu i Ungern, langt mere end nu af Vildt, frisk, saltet og røget Kjød af de almindelige Landhuusholdningsdyr. - Nogle her aftrykte Actstykker angaaende det i Aaret 1819 i Hamburg gjorte danske Laan vise, at det udgjorde 16 Mill. Mk. Banco. Det første paa 6 Mill. gav 6 PC. Renter, fordeelt i 2000 Obligationer a 3000 Mark Banco og desuden 1 1/2 Mill. Mark Præmier a 6 PC. i Lotterieform. Det andet Laan beløb sig til 8,500,000 Mk. Bco. a 6 PC. i 1700 Obligationsnumere a 4000 Mk. Bco., med et Lotterie af 1,770,000 Mk. Bco. Det første Laan har Hypothek paa Domainerne i Hertugdømmerne Slesvig-holsteen, det sidste paa det egentlige Danmark allene.